**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Ministru prezidentes 2015.gada 23.decembra rezolūcijai Nr.90/TA-2931 uzdots Finanšu ministrijai kopīgi ar Ģenerālprokuratūru sagatavot rīkojuma projektu un finanšu ministram līdz š.g. 30.decembrim iesniegt to Valsts kancelejā izskatīšanai Ministru kabineta 2016.gada 5.janvāra sēdē.Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Latvijas Republikas Augstākās tiesas Civillietu departamenta 2015.gada 16.decembra rīcības sēdes lēmumu atteikts ierosināt kasācijas tiesvedību sakarā ar Latvijas Republikas Ģenerālprokuratūras kasācijas sūdzību par Rīgas apgabaltiesas Civillietu tiesas kolēģijas 2014.gada 11.jūnija spriedumu, ar kuru no Latvijas valsts Ģenerālprokuratūras personā sabiedrības “Debar Pine and Co Ltd” labā piedzīti EUR 62 460,03, noteiktas sabiedrības “Debar Pine and Co Ltd” tiesības par laiku līdz sprieduma izpildei saņemt no Latvijas valsts likumiskos sešus procentus gadā no piespriestās, bet nepiedzītās summas, kā arī no Latvijas valsts Ģenerālprokuratūras personā sabiedrības “Debar Pine and Co Ltd” labā piedzīti tiesāšanās izdevumi EUR 2 096,27 apmērā ( izdevumi par advokāta palīdzību). Tiesas spriedums pamatots ar Latvijas Republikas Satversmes 92.panta trešo teikumu un stājies likumīgā spēkā 2015.gada 16.decembrī. Likuma „Par izziņas iestādes, prokuratūras vai tiesas nepamatotas vai nelikumīgas rīcības rezultātā nodarīto zaudējumu atlīdzināšanu” (turpmāk  – Zaudējumu atlīdzināšanas likums) 2.pantā un 3.pantā noteikts zaudējumu atlīdzināšanas tiesiskais pamats un zaudējumu atlīdzināšanas gadījumi. Juridiskās personas nav šī likuma subjekts un tas neparedz tiesisko regulējumu zaudējumu atlīdzināšanai sakarā ar nepamatoti arestēto mantu pirmstiesas kriminālprocesā. Likuma “Valsts pārvaldes iekārtas likums” 44.panta pirmās daļas 1.punkts nosaka, ka mantiskos zaudējumus, kas nodarīti trešajai personai, atlīdzina no valsts budžeta, kad deleģēšana ir noteikta ar likumu. Arī Valsts pārvaldes iestāžu nodarīto zaudējumu atlīdzināšanas likuma 1.panta, 24.panta pirmā un otrā daļa paredz zaudējumu atlīdzinājumu no valsts pamatbudžeta. Tā kā minētajos normatīvajos aktos nav paredzēta kārtība, kādā juridiskām personām tiek atlīdzināti zaudējumi sakarā ar nepamatoti arestēto mantu pirmstiesas kriminālprocesā un Ģenerālprokuratūras budžetā šādi līdzekļi nav paredzēti, tiesas sprieduma izpildei piešķirami līdzekļi no valsts budžeta programmas „Līdzekļi neparedzētiem gadījumiem”. Rīkojuma projekts paredz uzdot Finanšu ministrijai piešķirt Ģenerālprokuratūrai no valsts budžeta programmas „Līdzekļi neparedzētiem gadījumiem” EUR 62 461, lai nodrošinātu tiesas sprieduma izpildi.. |
| 3. | Projekta izstrādē iesaistītās institūcijas | Ģenerālprokuratūra, Finanšu ministrija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 62 461 | 0 | 0 | 0 |
| 2.1. valsts pamatbudžets | 0 | 62 461 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -62 461 | 0 | 0 | 0 |
| 3.1. valsts pamatbudžets | 0 | -62 461 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 62 461 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīgas apgabaltiesas Civillietu tiesas kolēģijas 2014.gada 11.jūnija spriedums. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ģenerālprokuratūra un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus. Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V un VI sadaļa – projekts šo jomu neskar.*

Finanšu ministra vietā -

ārlietu ministrs Edgars Rinkēvičs

29.12.2015. 10:05

792

I.Petrovska

67095468; Iluta.Petrovska@fm.gov.lv